อิตาลีเปิดโปรแกรมระบุความเสี่ยงอัลไซเมอร์
มีรายงานว่าประชากรราว 1 ล้านคน ในประเทศอิตาลี ประสบกับภาวะสมองเสื่อม โดยมีจำนวนประมาณ 600,000 คน มีสิทธิ์เป็นโรคอัลไซเมอร์ ซึ่งตัวเลขเหล่านี้กำลังจะเพิ่มขึ้นเรื่อยๆ ในประเทศแถบยุโรปรวมถึงประเทศอื่นๆ ในกลุ่มที่พัฒนาแล้ว ในขณะที่ประชากรของแต่ละประเทศนั้นมีอายุมากขึ้น เฉพาะที่อิตาลีนับจากปี พ.ศ.2562 ไปมีการคาดการณ์ว่าประเทศจะมีจำนวนประชากรสูงวัยที่มีอายุมากที่สุดในทวีปยุโรป แต่เมื่อเทียบกับทั่วโลกก็ยังเป็นรองจากประเทศญี่ปุ่น,เมื่อเร็วๆ นี้ รัฐมนตรีว่าการกระทรวงสาธารณสุขของอิตาลีได้ออกมาเผยว่าโรคอัลไซเมอร์เป็นปัญหาระดับโลกที่ต้องแก้ไข แม้ว่าจะต้องใช้เวลานานแต่อย่างน้อยตอนนี้ก็ต้องมีการจัดการอย่างเร่งด่วนที่สุด ซึ่งรัฐบาลอิตาลีได้เตรียมตัวจะเป็นผู้บุกเบิกโครงการที่สามารถระบุบุคคลที่มีความเสี่ยงสูงสุดต่อการเป็นโรคอัลไซเมอร์ที่ชื่อว่า อินเตอร์เส็ปเตอร์ (Interceotor) โดยโครงการดังกล่าวจะช่วยในการพิจารณาคัดกรองว่าบุคคลใดควรจะได้รับประโยชน์สูงสุดจากการรักษาในอนาคต ซึ่งคาดว่าจะต้องมีค่าใช้จ่ายและมีผลข้างเคียงที่สำคัญ,โดยผู้ที่ได้รับพิจารณาว่ามีความเสี่ยงขั้นสูงสุดต่อการเป็นโรคอัลไซเมอร์ จะได้รับการรักษาด้วยยาที่มีประสิทธิภาพมาก นอกจากนี้ ก็จะมีการพัฒนายาอีกมากกว่า 50 ชนิด ซึ่งหวังว่าจะมีประสิทธิภาพชะลอหรือหยุดโรคอัลไซเมอร์ลงได้ โดยจะเสร็จสิ้นได้ภายในปี พ.ศ.2568.
มีรายงานว่าประชากรราว 1 ล้านคน ในประเทศอิตาลี ประสบกับภาวะสมองเสื่อม โดยมีจำนวนประมาณ 600,000 คน มีสิทธิ์เป็นโรคอัลไซเมอร์ ซึ่งตัวเลขเหล่านี้กำลังจะเพิ่มขึ้นเรื่อยๆ
ชื่นชีวิต,อิตาลี,อัลไซเมอร์,สมองเสื่อม,อินเตอร์เส็ปเตอร์,การศึกษา